Diari Oficial de la Generalitat Valenciana


Sumari del DOGV 8777, del 31-03-2020 (2020/2750)

ACORD de 27 de març de 2020, del Consell pel qual s'autoritzen transferències de crèdits entre capítols i seccions, per import global de 4.844.840 euros, per a incrementar el pressupost de l'Agència Valenciana de Seguretat i Resposta a les Emergències, destinades a dotar el crèdit necessari per a finançar el subministrament i instal·lació de tres hospitals de campanya (Exp.06.005/20-014)
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8777

Data del DOGV
:   31-03-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/2750


Data del document
:   27-03-2020

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 27 de març de 2020, del Consell pel qual s'autoritzen transferències de crèdits entre capítols i seccions, per import global de 4.844.840 euros, per a incrementar el pressupost de l'Agència Valenciana de Seguretat i Resposta a les Emergències, destinades a dotar el crèdit necessari per a finançar el subministrament i instal·lació de tres hospitals de campanya (Exp.06.005/20-014) [2020/2750]  
  
L'Organització Mundial de la Salut va elevar l'11 de març de 2020 la situació d'emergència de salut pública ocasionada pel COVID-19 a pandèmia internacional. La rapidesa en l'evolució dels fets, a escala nacional i internacional, requereix l'adopció de mesures immediates i eficaces per a fer front a aquesta conjuntura.  
Davant les circumstàncies extraordinàries que concorren, que constitueixen, sens dubte, una crisi sanitària sense precedents i d'enorme magnitud tant per l'elevat nombre de ciutadans afectats com per l'extraordinari risc per als seus drets, es van aprovar el RD 463/2020, de 14 de març, pel qual es va declarar l'estat d'alarma per a la gestió de la situació de crisi sanitària ocasionada pel COVID-19, i el RD Llei 8/2020, de 17 de març, pel qual es van adoptar mesures urgents extraordinàries per a fer front a l'impacte econòmic i social del COVID-19.  
  
Considerant que segons el que es disposa en l'article 12 de la Llei 13/2010, de 23 de novembre, de la Generalitat, de protecció civil i gestió d'emergències, correspon a la conselleria competent en matèria de protecció civil i gestió d'emergències «Establir els mitjans per a fomentar actuacions que contribuïsquen a la prevenció de sinistres, a l'atenuació dels seus efectes...» i «Impulsar i coordinar les actuacions de les diferents administracions per a la restitució de la normalitat després d'una situació d'emergència declarada», així com el que s'estableix pel Decret 7/2019, del president de la Generalitat, i el Decret 105/2019, del Consell, aquestes competències corresponen a la Conselleria de Justícia, Interior i Administració Pública, a través de la Secretaria Autonòmica de Seguretat i Emergències.  
D'altra banda per la Llei 4/2017, de 3 de febrer, de la Generalitat, es va crear l'Agència Valenciana de Seguretat i Resposta a les Emergències (AVSRE) la qual estableix en l'article 3 que l'AVSRE té per finalitat «donar una resposta eficaç i eficient a les necessitats incloses en el seu àmbit d'actuació, possibilitant una millor i més àgil gestió dels recursos, una major participació i assumpció de responsabilitats, l'oferta de solucions davant situacions d'emergència i situacions que atempten contra la seguretat de persones i béns?», especialment, se li assignen, amb caràcter específic, la consecució, entre altres objectius, de «la procedent coordinació de la rehabilitació de les zones afectades per les emergències i la gestió de la volta a la normalitat», i en l'article 4 que, entre altres, l'AVSRE té la funció d'impulsar i coordinar les actuacions de les diferents administracions per a la tornada de la normalitat després d'una situació d'emergència declarada».  
  
Per tot això l'AVSRE ateses les característiques sanitàries de la situació i atès que les actuacions s'han de realitzar en estreta coordinació amb les autoritats competents en salut pública, l'Organització Mundial de la Salut, el Ministeri de Sanitat i la Conselleria de Sanitat Universal i Salut Pública, atesa la petició realitzada per la Conselleria de Sanitat Universal i Salut Pública, de suport logístic per part de l'AVSRE, tot això en el marc ja indicat del Pla territorial d'emergències de la Comunitat Valenciana, està tramitant d'acord amb el règim excepcional previst en l'article 120 de la Llei 9/2017, de 8 de novembre, de contractes del sector públic, la contractació d'emergència del subministrament i instal·lació juntament amb el material mèdic necessari de tres hospitals de campanya que puguen estar operatius en el termini més curt de temps possible, infraestructures que, a més, una vegada finalitzada l'emergència podran incorporar-se als recursos propis de la Generalitat enfront de situacions de greu risc o catàstrofe, com ara terratrèmols o inundacions.  
  
En resultar insuficient per a això la dotació inicialment prevista tant en el capítol 6 del programa 221.10, «Emergències, protecció civil i protecció d'incendis», del pressupost de l'AVSRE, com en el projecte OZ000 «Altres inversions» inclòs en el seu annex d'inversions, aquesta planteja la necessitat d'incrementar-lo en 4.844.840 euros.  
Per a donar cobertura a les inversions pel subministrament i instal·lació dels tres hospitals de campanya en el pressupost de l'AVSRE, cal augmentar en el pressupost de la Conselleria de Justícia, Interior i Administració Publica, programa 221.30, «Agència Valenciana de Seguretat i Resposta a les Emergències», la dotació de la línia X0707 que finança les seues operacions de capital, incrementant així el pressupost d'ingressos i despeses de l'AVSRE, tot això amb financiació a càrrec del Fons de Contingència, aplicació 27.34.59.620.94.3.  
A aquest efecte i en virtut del que es disposa en els articles 21, 23 i 26 de la Llei 10/2019, de 27 de desembre, de pressupostos de la Generalitat per a l'exercici 2020, a proposta del conseller d'Hisenda i Model Econòmic, prèvia deliberació, el Consell, en la reunió de 27 de març de 2020,  
  
  
ACORDA  
  
Primer  
Autoritzar una minoració de crèdit en l'aplicació 99.76.90.999.93.2 per import de 4.844.840 ?.  
  
Segon  
Autoritzar un augment de crèdit en l'aplicació 54.33.51.963.25.8 per import de 4.844.840 ?, destinat a incrementar, en l'annex de transferències i subvencions de capital del programa 221.30, «Agència Valenciana de Seguretat i Resposta a les Emergències», la dotació de la línia de transferència X0707 segons el següent detall:  
Tercer  
Com a conseqüència, de l'increment de crèdit de la línia de transferència X0707, s'autoritza modificar el pressupost de l'Agència Valenciana de Seguretat i Resposta a les Emergències, en els termes següents:  
  
1) Incrementar el pressupost d'ingressos, en l'aplicació pressupostària 032.46.45.780.65, per import de 4.844.840 ?.  
2) Incrementar el pressupost de despeses, en l'aplicació pressupostària 524.18.35.056.90.6, per import de 4.844.840 ?, per a donar cobertura pressupostària a les inversions necessàries per a la instal·lació i dotació d'equipaments de tres hospitals de campanya a Alacant, Castelló i València.  
  
València, 27 de març de 2020  
  
La consellera secretària,  
MÓNICA OLTRA JARQUE